Desember | 2021 | Die Bloemfonteinse Skrywersvereniging
21 Desember 2021 23 Desember 2021 bloemsv
Die uitslae van die Bloemfonteinse Skrywersvereniging (BSV) se jaarlikse groot Nasionale BSV-Skryfwedstryd, vir die twaalfde keer geborg deur die hoofborg, die Fakulteit Geesteswetenskappe van die Universiteit van die Vrystaat en 'n deel ook deur SUNMeDIA: Bloemfontein, is pas bekend gemaak! Weer 'n goeie skryf-oes inskrywings van regoor die land! Volgens Corlietha Swart, voorsitter van die BSV, getuig die uitslae t.s.v. die pandemie weer vanjaar van 'n voortgesette stryd van gedugte oud-wenners, met 'n paar splinternuwe "buiteperde" wat soms vanuit die niet almal se loef afsteek. Dis die eerste keer sedert die skryfwedstryd se ontstaan in 1979 dat die wedstryd weens die pandemie oor twee jaar moes plaasvind weens poskantore en koeriers wat in 2020, kort voor die sluitingsdatum tydens vlak 5 nie gefunksioneer het nie en ons gewaardeerde vennoot van amper vyf dekades, die Nasionale Afrikaanse Letterkundige Museum en Navorsingsentrum (NALN), wat altyd die wedstrydpos ontvang het, ook toe was vir die publiek. Die BSV-bestuur het dus besluit om die skryfwedstryd vir nog 'n jaar, gegewe die omstandighede, te verleng en net een onderwerp by elke stel kategorie-onderwerpe vir die nuwe jaar by te sit, naamlik "Die jaar 2020!" waaroor deelnemers kopstukke geskryf het – sommiges vir terapie om die pandemie te verwerk! In 2021 het die die eerste inskrywings van "gegrendelde skrywers" uit alle windrigtings van Suid-Afrika, oorwegend per koerier, toonbank-tot-toonbankpakkette en handaflewering ons begin bereik.
Altesaam R18 000 se pryse is vanjaar uitgeloof en vyf BSV-wisseltrofeë vir skole (en drie ope-trofeë) was op die spel. Hoërskool D.F. Malan het vanjaar oudergewoonte vier kategoriewisseltrofeë, die Junior- en Seniortrofeë, die Gerhard Beukes-wisseltrofee vir die skool van die algehele skolewenner, asook die prys vir die skool met die meeste inskrywings ingepalm. Die Skole: Poësie-wisseltrofee is verower deur 'n leerder van Hoërskool Melkbosstrand, Milnerton-Rural, terwyl wenners van Prins Albert, Brixton en George die ope-afdeling se trofeë ingepalm het.
1ste (R1500) en trofee: Kay-C Botha gr.9, Hoërskool D.F. Malan, Bellville.
2de (R800): Anja le Roux gr. 9, Hoërskool D.F. Malan, Bellville.
3de (R500): Francé Esterhuyse, gr. 9, Hoërskool D.F. Malan, Bellville.
Eervol vermeld: Gemma van Rooijen, gr. 9, Hoërskool D.F. Malan, Bellville.
1ste (R1 500) en trofee: Henry van der Merwe, gr. 11, Hoërskool D.F. Malan, Bellville.
2de (R800): Philip van der Merwe, gr. 11, Hoërskool D.F. Malan, Bellville.
3de (R500): Mila de Villiers, gr. 12, Hoërskool D.F. Malan, Bellville.
Eervol vermeld: Wian Krynauw, gr. 11, Hoërskool D.F. Malan, Bellville.
Henry van der Merwe, gr. 11, Hoërskool D.F. Malan, Bellville.
1ste (R1 500) en trofee: Marissa Fourie, gr. 12, Hoërskool Melkbosstrand, Melkbosstrand.
2de (R800): Thiamé Hoffman, gr. 7, Universitas Primêre Skool. Bloemfontein.
2de (R800): Dr. Marieta McGrath, Somerset-Wes.
Eervol vermeld: Hannes Visser, Oudtshoorn.
Die BSV kan met trots terugkyk na 'n hele lys gerekende en bekroonde skrywers, wie se sluimerende skryftalent aanvanklik deur die BSV-skryfwedstryd uitgewys en in baie gevalle daarna met 'n slypskool ontwikkel is, waaronder een van die onlangses wat tans skoonskip maak, oudwenner Sidney Gilroy wat die afgelope twee jaar belangrike literêre pryse se kortlyste gehaal en vanjaar bekroon is met die die groot kykNET-Rapport-filmprys met sy tweede roman. Ander oudwenners is bekende skrywers, soos Fanie Viljoen, Jaco Jacobs, Cariena Diedericks-Hugo, Piet Steyn, Japie Bogaards, Sonja Loots, Carina Stander, Ruan Fourie, Hannes Visser en die gereelde BSV-wenner, Hilda Smits (van Nashville, VSA), wat in 2016 as digter by Protea Boekhuis gedebuteer en haar bundel by die BSV in NALN bekend gestel het en in 2017 daarvoor vereer is met die Ingrid Jonkerprys! Alle eer aan ons onafhanklike en kundige beoordelaars wat jaarliks met anonieme beoordeling een na die ander skrywer met potensiaal om te debuteer, trefseker tussen honderde BSV-inskrywings identifiseer.
Al die bekroonde inskrywings en ook die beoordelaarsverslae sal in Inkvars 2020/21, geborg deur die Stichting tot Bevordering van Culturele Betrekkingen Nederland Zuid-Afrika, gebundel word as deel van die wenners se pryse. Inkvars 2020/2021 sal na Februarie 2022 se BSV-Slypskool vir Ontluikende Skrywersbeskikbaar gestel word vir stelwerkonderwysers en ander belangstellendes teen R100 per eksemplaar (posgeld uitgesluit). Benewens die prysgeld, sertifikate, wennerkopie van Inkvars en trofeë, kan die skryfwedstrydwenners die digitale slypskool as deel van hul prys gratis bywoon. Die BSV-Slypskool gaan weens verdere golwe en omstandighede wat te make het met die pandemie op Vrydagaand 4 en Saterdagoggend 5 Februarie 2022 digitaal plaasvind. Die slypskoolaanbieders is die welbekende proff. Hans du Plessis en Bernard Odendaal! Die BSV nooi alle belangstellende skrywers en digters wat die slypskool, bestaande uit 'n prosasessie en 'n poësiesessie by hierdie uiters bekwame digter en skrywer met lang lyste slypskole op hul kerfstok, digitaal wil bywoon teen 'n billike R250 (BSV-lede betaal net R100, of u kan teen 'n spesiale slypskoolaanbod ook aansluit as lid teen 'n skamele R220 vir beide die slypskool en BSV-lidmaatskap vir 'n jaar. Maak gerus kontak as u die slypskool wil bywoon of die nuutste Invars van Februarie 2022 wil bestel deur 'n e-pos met u selfoonnommer en e-posadres te stuur na bloemsv@gmail.com waar ons sekretaresse, Roline Brits, u naam na bewys van inbetaling op die slypskoollys sal aanbring en u in Februarie twee skakkels na die twee dae se slypskoolgeleenthede sal ontvang.
Dis in belang van u en die aanbieders se veiligheid wat die slypskool hierdie keer digitaal is, maar net so lekker soos altyd wanneer ons normaalweg 'n vol saal van amper 100 slypskoolgangers in Bloemfontein verwelkom het. Sien daarna uit om almal vroeg-Februarie 2022 digitaal te "sien" wanneer u in die gerief en veiligheid van u eie huis in die bekwame hande van die ouddirekteure van die NWU se ATKV-Skryfskool 'n onvergeetlike leerervaring gaan geniet! Sien u aanlyn!